पाएं अपने शहर की ताज़ा ख़बरें और फ्री ई-पेपरडाउनलोड करें
बंथली पोल्याड़ गांव में सेना के जवान ने पत्नी की गला दबाकर हत्या करने का मामला सामने आया है। जवान ने दो दिन पूर्व पत्नी से मारपीट की थी। जिसके बाद उसे कोटा अस्पताल में उपचार के लिए भर्ती कराया, जहां शनिवार को उपचार के दौरान पत्नी की मौत हो गई। आरोपी जवान पोल्याड़ा गांव निवासी रमेश पुत्र किशन लाल मीणा आरआर 11 ग्रिनेडियर जबलपुर में नियुक्त है। इस संबंध में मृतका के भाई राजूलाल पुत्र अंबा लाल मीणा ने गले पर मिले निशानों के आधार पर जीजा, बहन की सास व ननद के खिलाफ हत्या का मामला दर्ज करने के लिए दूनी पुलिस को लिखित रिपोर्ट दी है।मृतका के भाई राजूलाल ने बताया कि उसका जीजा रमेश मीणा सेना का जवान है। वह आए दिन बहन किस्मत से मारपीट करता था। 28 अप्रैल को की गई मारपीट में बहन गंभीर घायल हो गई।
उसे घायल अवस्था में देवली अस्पताल ले जाया गया, जहां हालत गंभीर देख कोटा रेफर कर दिया। कोटा के एमबीएस अस्पताल में भर्ती कराया गया। बहन की जेठानी ने पीहर राजनगर गांव में परिजनों को सूचना दी तो घटना का पता चला। भाई राजू तुरंत कोटा एमबीएस अस्पताल पहुंचा। जहां उसे बहन गंभीर घायल अवस्था में मिली। वह कुछ भी बोलने में असमर्थ थी। उसके गले पर निशान बने हुए थे। शनिवार सुबह उपचार के दौरान उसकी मौत हो गई।
मामला दर्ज कर जांच कर रहे हैं मृतका के परिजनों के अनुसार लिखित रिपोर्ट ली है। उसके अनुसार मामला दर्ज कर जांच की जा रही है। शीघ्र ही आरोपी को गिरफ्तार कर लिया जाएगा। नाहर सिंह, थानाधिकारी, दूनी
पोल्याड़ा की घटना, पीहर वालों ने कराया हत्या का मामला, जवान बेटे को लेकर फरार
पहली पत्नी को भी मारपीट कर घर से निकाल दिया था मृतका के भाई राजू ने बताया कि जीजा रमेश, बहन की सास कमला, ननद शिमला पर बहन के साथ आए दिन मारपीट करते थे। 28 अप्रैल को भी मारपीट कर उसका गला दबाया गया। जिससे वह अचेत हो गई और कोटा अस्पताल में उसकी मौत हो गई। मृतक महिला के माहिर नाम का एक वर्ष का बेटा है। भाई ने आरोप लगाया कि रमेश झगड़ालू प्रवृत्ति का है। उसकी बहन से दूसरी शादी हुई है। आए दिन नशे में रहता है। उसने पहली पत्नी को भी मारपीट कर घर से निकाल दिया था।
पत्नी की मौत की सूचना मिली तो जवान घर से फरार
फौजी पति रमेश मीणा को जैसे ही पत्नी की मौत के समाचार मिले तो वह अस्पताल में उपचार संबंधी दस्तावेजाें व अपने एक साल के बेटे को लेकर वहां से फरार हो गया। मौत की सूचना मिलते ही कोटा पहुंची दूनी पुलिस की मौजूदगी में महिला का पोस्टमार्टम किया गया। जिसके बाद शव को उसके पीहर राजनगर गांव लाया गया, जहां पुलिस की मौजूदगी में अंतिम संस्कार हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn